Ռուսաստանում 9 լրատվամիջոց ճանաչվեց «օտարերկրյա գործակալ» - Հետք - Լուրեր, հոդվածներ, հետաքննություններ
Ռուսաստանում 9 լրատվամիջոց ճանաչվեց «օտարերկրյա գործակալ»
15:08, 5 դեկտեմբերի, 2017
Ռուսաստանի արդարադատության նախարարությունը հրապարակել է երկրում «օտարերկրյա գործակալ» ճանաչված ԶԼՄ-ների ցանկը: Ըստ նախարարության տարածած հաղորդագրության՝ այդ ցանկում ընդգրկվել են հետևյալ 9 լրատվամիջոցները՝ «Ամերիկայի ձայն», «Ազատություն» ռադիոկայան, «Настоящее Время» հեռուստաալիք, «Ազատություն» ռադիոկայանի թաթար-բաշկիրյան ծառայություն, (AzatliqRadiosi), «Сибирь.Реалии», «Idel.Реалии», «Фактограф», «Кавказ.Реалии», «Крым.Реалии»:
Ռուսաստանում «օտարերկրյա գործակալ» ճանաչված լրատվամիջոցները պարտավոր են իրենց հաշվետվություններում նշել իրենց ֆինանսավորման աղբյուրները և թե ինչերի համար են ծախսվել այդ միջոցները: Բացի դա, նրանք պետք է իրենց հաշվին պարտադիր աուդիտի ենթարկվեն:
Նոյեմբերի 29-ին Պետական դումայում ներկայացվել էր օրենքի նախագիծ, որը տուգանքներ է նախատեսում երկրում «օտարերկրյա գործակալ» ճանաչված լրատվամիջոցների համար: Օրենքի կոպիտ խախտումների համար նախագծի հեղինակները առաջարկում են մինչև 5 միլիոն ռուբլի (86 հազար ԱՄՆ դոլար) տուգանք:
Լուսանկարը՝ РИА Новости / Алексей Витвицкий